Intés (Erdélyi János)
Ha szíved a hazáért
Ugy lángol és eped
Hogy vérezõ keservek
Miatt majd megreped:

Zengj, tégy, csatázz, kinek mint
Adák az istenek,
Oltári a hazának
Hogy füstölögjenek.

Ha zengsz, csak honszerelmet
Súgjon minden dalod;
Ha téssz, hiven kövessed
Meghívó angyalod.

Ha mégy csaták elébe,
Szakítsd föl kebledet,
─Meglátjuk a kiömlõ
Vérben szerelmedet.
Versek